**Eiropas koku strādnieka (ETW) pārsertifikācijas kārtība**

1. Pretendents pats ir atbildīgs par ETW apliecības savlaicīgu atjaunošanu, ņemot vērā (ievērtējot) procesa organizēšanas laiku,
2. Pretendents iepazīstas ar pārsertifikācijas kārtību un izmaksām,
3. Pārsertifikācijas komisijas sastāvā ietilps visi LKAB valdes locekļi un pretendenta atbilstību nosaka ar balsu vairākumu atklāti balsojot. Balsojuma rezultāts tiek atspoguļots sēdes protokolā. Ierosinājumus un pretenzijas valde izskata tikai nākošajā sēdē.
4. Pretendentam dokumentāli ir jāpierāda savas ETW kvalifikācijas celšana. Minimālais kvalifikācijas paaugstināšanas apjoms ir **30 astronomiskās stundas trijos gados**, atbilstoši EAC un LKAB noteikumiem.
5. LKAB kopsapulce patur tiesības **ik pa 3(trim) gadiem** noteikt minimālo stundu skaitu, galvenos tēmu blokus un organizācijas, kuru semināri/ mācības tiek ieskaitīti kvalifikācijas piešķiršanai.
6. Pretendents iesniedz pārsertifikācijai pieteikuma veidlapu un pielikumā pievieno iepriekš izsniegtās ETW apliecības kopiju un **par gadiem sistematizētas** dokumentu kopijas, kas apliecina piedalīšanos mācību semināros, darbu izglītības iestādēs, dalību sacensībās un citos ar profesiju saistītos pasākumos.
7. Pretendentam piedaloties kvalifikācijas celšanas pasākumos pārliecināties, vai saņemtajā dokumentā/sertifikātā ir ierakstīts datums, vieta, tēma, stundu skaits un ir organizatora paraksts/zīmogs, kā arī lietderīgi ir pievienot pasākuma programmu, komandējuma, maksājumu, dažādu izziņu un citu apliecinošu dokumentu kopijas.
8. Pretendents pieteikumu ar pielikumiem var iesniegt LKAB valdei elektroniski, sūtot pa pastu un personīgi.
9. Pieteikumu izskata kārtējā valdes sēdē, t.sk. arī atkārtoti iesniegtus pieteikumus.
10. Komisijas lēmuma rezultāts pretendentam tiek paziņots **3 darba dienu laikā** pēc valdes sēdes, uz pieteikumā norādīto elektronisko pasta adresi.
11. Pretendents veic LKAB noteiktās iemaksas biedrības kontā **7 (septiņu) darba dienu laika** no rēķina izsūtīšanas brīža,
12. Pēc visu pretendentu iesniegtās informācijas apkopošanas un finansu pārskaitījumu saņemšanas LKAB iesniedz **3 darba dienu laikā** iesniegums EAC par pārsertifikāciju un veic visas ar to saistītās organizatoriskās un finansu darbības.
13. Apliecību pretendentam izsniedz pret parakstu LKAB valdes sēdē un reģistrē uzskaites žurnālā.

Sastādīja, A.Spaile, 04.12.2017.

Apspriests LKAB valdes sēdē 07.02.2018.